

PROJEKTS uz 26.01.2023.

vēlamais datums izskatīšanai AK: 8.02.2023.

domē: 22.02.2023.

sagatavotājs un ziņotājs: V.Kuks

LĒMUMS

Ādažos, Ādažu novadā

2023. gada 22. februārī **Nr. xxx**

**Par Jaunstūrīšu ielas posma iegūšanu īpašumā bez atlīdzības**

Ādažu novada pašvaldība izskatīja [vārds, uzvārds] (turpmāk – Iesniedzējs) 07.10.2022. iesniegumu (reģ. pašvaldībā ar Nr. ĀNP/1-11-1/22/5060 un 02.01.2023. vēstuli (reģ. Nr. ĀNP/1-11-1/23/17) (turpmāk – Iesniegumi)) ar lūgumu par nekustamā īpašuma Draudzības iela 36, Ādažos, zemes vienības ar kadastra apzīmējumu 80440070622 atsavināšanu par labu pašvaldībai.

Iesniedzējs izsaka piedāvājumu dāvināt pašvaldībai sev piederošo Īpašumu ar uzlikumu (pretpienākumu) veikt labiekārtošanas darbus ceļa posmam-iebrauktuvei no Jaunkūlu ielas gar šķiroto atkritumu konteineru novietni, līdz nekustamajam īpašumam Jaunstūrīšu iela 1, Ādažos.

Izvērtējot pašvaldības rīcībā esošu informāciju, konstatēts:

1. Saskaņā ar Ādažu novada pašvaldības domes 23.03.2022. lēmumu Nr.142 “Par zemes ierīcības projekta apstiprināšanu īpašumam Draudzības ielā 36”, plānotai zemes vienībai nr.1 (platība 0,1202 ha) piešķirta adrese Jaunstūrīšu iela 1 un plānotai zemes vienībai nr.3 (platība 0,0586 ha) piešķirts nosaukums “Jaunstūrīšu iela A”. Piekļūšanu katrai jaunveidojamajai zemes vienībai var nodrošināt no Jaunkūlu ielas pa projektēto Jaunstūrīšu ielu.
2. Saskaņā ar 23.08.2022. ierakstu Rīgas rajona tiesas Ādažu pagasta zemesgrāmatas nodalījumā Nr.309, zemes vienība 586 m2 platībā ar kadastra apzīmējumu 8044 007 0622 (turpmāk- zemes vienība) ietilpst nekustamā īpašuma Draudzības iela 36, Ādaži, Ādažu nov., kadastra Nr.80440070087, (turpmāk -Īpašums) sastāvā, nav no tā nodalīta atsevišķā īpašumā un reģistrēts zemesgrāmatā.
3. Nekustamā īpašuma valsts kadastra informācijas sistēmā (turpmāk- Kadastrs) zemes vienībai reģistrēts nekustamā īpašuma lietošanas mērķis- “Zeme dzelzceļa infrastruktūras zemes nodalījuma joslā un ceļu zemes nodalījuma joslā”, lietošanas mērķa kods 1101.
4. Zemes vienība ar nosaukumu “Jaunstūrīšu iela A” atrodas Jaunstūrīšu ielas sarkano līniju koridorā. Pašvaldībai apsaimniekot ielas un tām pieguļošos novadgrāvjus ir lietderīgāk ja īpašums ir viena īpašnieka īpašumā.
5. Pašvaldības aģentūra “Carnikavas komunālserviss” ar 04.10.2022. vēstuli Nr.01-6/22/789 informēja Iesniedzēju, ka ir gatava veikt labiekārtošanas darbus ceļa posmam - iebrauktuvei no Jaunkūlu ielas, gar šķiroto atkritumu konteineru novietnei, līdz nekustamajam īpašumam, Jaunstūrīšu iela 1, Ādažu ciemā, Ādažu novadā pie nosacījuma, kad zemes vienība ar kadastra apzīmējumu 80440070622 tiks atsavināta par labu Ādažu novada pašvaldībai un ierakstīta zemesgrāmatā.
6. Pašvaldības dome 25.01.2023. pieņēma lēmumu Nr. 16 “Par ceļa servitūta nodibināšanu pašvaldības īpašumā Draudzības iela 36A, Ādaži”, lai nodrošinātu piekļuvi līdz Jaunstūrīši iela 1 un “Jaunstūrīšu iela A” zemes vienībām.

Lai nodrošinātu Pašvaldību likuma 4. panta pirmās daļas 3. punktā noteikto pašvaldības funkciju -gādāt par pašvaldības īpašumā esošo ceļu būvniecību, uzturēšanu un pārvaldību un pamatojoties uz 73. panta pirmo un ceturto punktu, Publiskas personas finanšu līdzekļu un mantas izšķērdēšanas novēršanas likuma 3. pantu, pašvaldības domes 2018. gada 26. jūnija noteikumu Nr. 6 “Kārtība, kādā Ādažu novada pašvaldība pārņem dāvinājumā ceļu vai ceļu uzturēšanai nepieciešamo zemi” 5. punktu, pašvaldības domes 2018.gada 27.februāra noteikumu “Ziedojuma pieņemšanas un izlietošanas kārtība Ādažu novada pašvaldībā” 3. un 11. punktu, kā arī Attīstības komitejas 08.02.2023. atzinumu, Ādažu novada dome

**NOLEMJ:**

1. Pieņemt pašvaldības īpašumā no [vārds, uzvārds] bez atlīdzības nekustamā īpašuma Draudzības iela 36, Ādaži, Ādažu nov., kadastra Nr. 8044 007 0087, zemes vienību 586 m2 platībā ar kadastra apzīmējumu 8044 007 0622 un nosaukumu “Jaunstūrīšu iela A”, izpildoties šādiem nosacījumiem:
	1. Zemes vienībai jābūt atdalītai no nekustamā īpašuma Draudzības iela 36 atsevišķā nekustamajā īpašumā;
	2. Zemes vienībai jābūt reģistrētai zemesgrāmatā bez atsavināšanas un lietu tiesību apgrūtinājumiem.
2. Juridiskajai un iepirkuma daļai viena mēneša laikā no Iesniedzējas iesnieguma par dāvinājumu saņemšanas sagatavot dāvinājuma līguma projektu par zemes vienības iegūšanu pašvaldības īpašumā bez atlīdzības.
3. Nekustamā īpašuma nodaļai organizēt zemes vienības ierakstīšanu zemesgrāmatā uz pašvaldības vārda.
4. Visus ar īpašuma reģistrēšanu Rīgas rajona tiesā (zemesgrāmatā) saistītos izdevumus apmaksāt no Pašvaldības administrācijas Nekustamā īpašuma nodaļas 2023.gada budžeta tāmes līdzekļiem.
5. Pašvaldības izpilddirektoram noslēgt 2. punktā minēto līgumu.
6. Pašvaldības izpilddirektora vietniekam veikt lēmuma izpildes kontroli.

Pašvaldības domes priekšsēdētāja K.Miķelsone

Izsniegt norakstus:

JIN, GRN, NĪN, IDR - @;

Iesniedzējam uz e-pasta adresi: mertensija@inbox.lv